**Злучэ́нне** — вайсковае фарміраванне, якое складаецца з некалькіх воінскіх часцей або *злучэнняў* меншага складу, звычайна розных родаў войскаў (сіл), спецыяльных войскаў (службаў) або асобных часцей (падраздзяленняў) забеспячэння і абслугоўвання. Выключэннем з'яўляюцца пагранічныя атрады, паколькі асобных часцей у сваім складзе яны, як правіла, не маюць, а складаюцца з падраздзяленняў.

У адрозненне ад аб'яднанняў, склад *злучэнняў*, як правіла, сталы; *злучэнні* маюць пастаянны штат і арганізацыю. У залежнасці ад прыналежнасці да віду ўзброеных сіл, складу і вырашаемых задач *злучэнні* падрадзяляюцца на аператыўныя, аператыўна-тактычныя (вышэйшыя тактычныя) і тактычныя.

Упраўленні *злучэнняў* (штабы і службы) ад ўзроўню брыгада і вышэй (дывізія, корпус) і ім адпаведныя ў родах войскаў (сіл) і відах узброеных сіл — з'яўляюцца самастойнымі вайсковымі часцямі. Прыклад — вайсковая часць № 51852 — упраўленне 5-й гвардзейскай мотастралковай дывізіі (5 гв.мсд) або вайсковая часць № 55523 — упраўленне 105-й гвардзейскай паветрана-дэсантнай дывізіі (105 гв.пдд).

Аператыўнае *злучэнне*
----------------------

Аператыўнае *злучэнне* — авіяноснае ўдарнае *злучэнне* ВМС УС ЗША.
Аператыўнае *злучэнне* звычайна з'яўляецца часовым фарміраваннем, прызначаным для выканання аператыўных і аператыўна-стратэгічных задач абмежаванага маштабу ў складзе аператыўна-стратэгічнага аб'яднання або самастойна. Прыкладам аператыўнага *злучэння* ў узброеных сілах ЗША з'яўляецца авіяноснае ўдарнае злучэнне. У замежных узброеных сілах існуюць і іншыя аператыўныя *злучэнні* непастаяннага (часовага) складу.

Аператыўна-тактычнае *злучэнне*
-------------------------------

Аператыўна-тактычнае *злучэнне* (часам называецца аператыўна-тактычным аб’яднаннем) можа мець пастаянны або непастаянны склад. Яно прызначана для выканання аператыўна-тактычных або тактычных задач у складзе аператыўна-стратэгічнага аб'яднання, а на асобных аперацыйных кірунках невялікай памеру — і самастойна. Пры гэтым арганізацыйна яно можа ўваходзіць у склад арміі, фронту, групы армій, ваеннай акругі, флота. У перыяд Другой сусветнай вайны і пасля яе да аператыўна-тактычных *злучэнняў* адносіліся стралковы корпус, механізаваны корпус, кавалерыйскі корпус, танкавы корпус, армейскі корпус, а ў некаторых выпадках — і эскадра надводных караблёў (падводных лодак) і іншыя.

> 
>  Безумоўна, у выпадку неабходнасці, пры ўзнікненні якіх-небудзь задач у іншых бліжэйшых раёнах — у Атлантыцы і Індыйскім акіяне — *злучэнне* можа быць выкарыстана — Глаўком ВМФ УС Расіі адмірал Віктар Чыркоў.
> 
>

Тактычнае *злучэнне*
--------------------

32-я пяхотная брыгада сухапутных войскаў нацыянальнай гвардыі УС ЗША.
Тактычнае *злучэнне* прызначана для выканання тактычных задач у складзе аператыўнага аб'яднання або аператыўна-тактычнага *злучэння* і мае пастаянны склад. Яно можа ўваходзіць у склад корпуса або арміі (флатыліі), у некаторых выпадках — у склад фронту, групы войскаў, ваеннай акругі, флоту. Да асноўных тактычных *злучэнняў* адносяцца розныя дывізіі, у тым ліку дывізіі караблёў. *Злучэнямі* з'яўляюцца таксама брыгады, як асобныя так і ўваходзячыя ў склад дывізій і іншых *злучэнняў* ці аб'яднанняў.

Гл. таксама
-----------

* Падраздзяленне
* Воінская часць
* Аб'яднанне

Зноскі
------

1. ↑  Советская военная энциклопедия. Т. 7, 1979, с. 426
2. ↑  Сайт 5 гв.мсд. Архівавана 24 красавіка 2012.
3. ↑  Сайт десантура.ру.
4. 1 2  Советская военная энциклопедия. Т. 7, 1979, с. 427
5. ↑  Сайт Петербургский дневник, Средиземноморское соединение ВМФ будет патрулировать Атлантику и Индийский океан.
6. ↑  Сайт газета.ру, Шойгу: Россия создаст постоянное оперативное соединение Военно-морского флота в Средиземном море.

Літаратура
----------

* Соединение // Советская военная энциклопедия. — М.: Военная литература, 1979. — Т. 7. — С. 426—427. — 688 с.
* Военный энциклопедический словарь (ВЭС), м, ВИ, 1984 г. 863 стр. с иллюстрациями (ил.), 30 листов (ил.);
* «Военный энциклопедический словарь» (ВЭС), м, ВИ, 2007 г.;
* Военный энциклопедический словарь ракетных войск стратегического назначения / Министерство обороны Российской Федерации (Минобороны России).; Гл.рэд.: И. Д. Сергеев, В. Н. Яковлев, Н. Е. Соловцов. — Москва: Большая Российская энциклопедия, 1999. — 632 с. — 8 500 экз. — ISBN 5-85270-315-X.

Спасылкі
--------

* Сайт 5 гв.мсд. Архівавана 24 красавіка 2012.
* Сайт десантура.ру.

| ⛭Сучасная іерархія ваенных фарміраванняў |
| --- |
| Падраздзяленні | 
* пост
* звяно
* аддзяленне/экіпаж/разлік
* узвод
* рота/батарэя/эскадрылля
* батальён/дывізіён

 |
| Часці | 
* асобная рота/эскадрылля
* асобны батальён/дывізіён/дывізіён караблёў
* полк

 |
| Злучэнні | 
* брыгада/брыгада караблёў
* дывізія/дывізія караблёў
* корпус

 |
| Аб’яднанні | 
* эскадра
* аператыўная эскадра
* армія
* група армій
* аператыўны флот
* фронт/акруга (група)/флот
* тэатр ваенных дзеянняў
* войскі (сілы)
* узброеныя сілы

 |